
PROME MINISTER A REUNI CU SECRETARIO DI 
ESTADO ALEXANDRA VAN HUFFELEN RIBA E 
TOPICO DI DEBE DI COVID 

Diamars，Prome Minister າ Wever-Croes hunto cu su 
conseheronan a reuni cu Secretario di Estado Alexandra van 
Huffelen relaciona cu e negosacionnan riba e debe di Covid. 
Prome Minister a expresa cu e tawata un bon reunion na unda 
cu diferente puntonan di agenda a wordo trata. Secretario di 
Estado van Huffelen tambe a keda satisfecho cu e reunion y 
a expresa cu lo sigui na mesa di negosacion na bienestar di e 
pueblo di Aruba. 


Prome Minister a duna un update na Secretario di Estado van 
Huffelen tocante e reunion den Parlamento recien cu a trata e 
topico di refinanciamento di e debe di Covid. Prome Minister a 
enfatisa tambe riba e posicion y sentimento di tur fraccion den 
Parlamento riba e topiconan di refinanciamento y supervision 
financiero den un ley di Reino. 


Aruba ta den pleno desaroyo y ta un di e paisnan den region 
Caribe cu miho ta recuperando di e crisis di pandemia y esaki 
a wordo comproba pa identidadnan financiero mundial. Aruba 
ta recuperando y esaki ta danki na e vision di Gabinete Wever- 
Croes y principalmente danki na e esfuerso di cada ciudadano 


di nos pais. 


“Nos no ta ainda unda nos mester ta, pero nos ta riba e bon 
caminda di recuperacion y nos lo sigui e negosacionnan cu 
Hulanda riba e topico di e debe di Covid pa asina yega na e 
miho alternativa pa e pueblo di Aruba”, Prome Minister Evelyn 
Wever-Croes a enfatisa. 

Prome Minister Evelyn Wever-Croes: 


DESPUES DI 3 AÑA, ARUBA TA DESPEDI DI 
COMMANDANT FRANK BOOTS, Y TA YAMA 
BON BINI NA COMMANDEUR WALTER HANSEN 


Dialuna merdia, Prome Minister Evelyn Wever-Croes a reuni 
cu Commandant Frank Boots y Commandeur Walter Hansen. 
Despues di 3 aña, como commandant naval di defensa den 
Caribe y director di kustwacht, sr. Boots su contract a finalisa, 
y e lo bolbe bek Hulanda. Prome Minister a indica cu e 
relacion entre Mariniers Kazerne na Aruba cu Marina Real na 
Corsou semper tabata uno positivo. Tambe como director di 
Kustwacht, Commandant Boots tabata tin un bon relacion cu 
cuerpo policial y otro instancianan local cu ta yuda pa tene nos 
fronteranan sigur. 


E puesto lo wordo traspasa oficialmente diahuebs, 24 di 
Augustus, 2023, na Corsou pa commandeur Walter Hansen. 
Prome Minister ta gradici Commandant Boots pa tur su añanan 
di trabou, su bon cooperacion, y su esfuerso na yuda tene 
Aruba su costanan sigur, y ta desea Commandeur Hansen tur 
clase di exito den su funcion nobo. 

Minister di Cultura a anuncia durante celebracion di 100 aña di aviacion na Aruba: 

Diabierna 18 di augustus 2023 durante e celebracion di 100 
aña di aviacion na Aruba Minister Maduro di Cultura a anuncia 
cu e edificio di Aeropuerto Dakota ta wordo designa como un 
monumento proteha di Aruba. Esaki ta bira e di dos edificio 
den man priva cu ta wordo proteha como momumento di nos 
Pais. 


Durante su discurso Minister Maduro a splica cu e edificio di 
Aeropuerto Dakota ta un testimonio di nos pasado y un testigo 
bibo di nos historia y acontecimentonan cu a duna forma na nos 
industria di aviacion. Door di designa e edificio di Aeropuerto 
Dakota como monumento, nos ta compromete nos mes pa 
preserva y celebra e herencia rico aki pa e futuro generacion. 
E edificio di Aeropuerto Dakota no ta solamente bloki y cement, 
pero e ta refleha Aruba su identidad cultural. E ta ensera e 
influencia architectico, artistico y social di su tempo. 


Minister Maduro hunto cu director di Aruba Airport Authority 
Sr. Meijs y Sr. Gei di Monumenten Bureau a pone un seyo 
temporal di monumemto riba e edificio di Aeropuerto Dakota. 
E mandatario a trece dilanti cu Monumenten Bureau hunto cu 
Aruba Airport Authority ta trahando duro riba e proceso pa e 
edificio di Aeropuerto Dakota pronto por ricibi e seyo oficial 
como un monumento historico. 


E seyo ta fungi como un simbolo di identificacion pa asina 
henter comunidad por ta na altura cu e monumento concerni 
ta inscribi den e registro di monumento y ta protehi pa ley. 
Na momento cu e edificio di Aeropuerto Dakota keda registra 
como un monumento historico, nos ta sigura e preservacion 
di nos identidad cultural y cu nos raiz por ta conecta cu nos 
futuro generacionnan y pa nan comprende e evolucion di nos 
sociedad. 

Continuacion EDIFICIO DI AEROPUERTO DAKOTA TA WORDO DESIGNA.... 


Cu e hecho aki Aruba ta manda un mensahe fuerte cu nos Pais 
ta balora su historia y herencia. Esaki ta inspira un sentimento 
di orguyo y pertenencia entre nos ciudadanonan, fomentando 
un conexion mas profundo cu e pasado di nos nacion. Ademas 
ta protega e edificio contra e crecimento continuo di nos 
aeropuerto y ta sigura cu e autencidad di e edificio ta keda 
permanece intacto den e futuro desaroyo di nos aeropuerto. 
Na momento cu e edificio keda restaura den su gloria e lo tin 
tambe e potencial pa atrae turista-, local- y esnan entousiasma 
pa cu e mundo di aviacion. Elo por wordo uza tambe pa otro 
entretenimento pa henter nos comunidad y asina impulsa aun 
mas nos economia local. E mandatario ta encurasha residente-, 
historiado- y esnan entousiasma cu nos patrimonio y aviacion 
pa participa activamente den e preservacion y comparti e 
historia di e edificio di Aeropuerto Dakota. 


E mandatario a finalisa su discurso gradiciendo den nomber 
di Gobierno di Aruba, Aruba Airport Authority pa e bunita gesto 
aki pa nos comunidad. Igualmente ela expresa un danki special 
na Monumenten Bureau kendenan hunto cu Aruba Airport 
Authority ta trahando duro pa pronto por designa e edificio di 
aeropuerto di Dakota como un monumento historico. 


ER PERA AA 二 

Diamars ultimo, a tuma luga reunion publico di Parlamento 
di Aruba. En conexion cu e negociacion cu Hulanda pa 
refinanciamento di e debe di Pais Aruba, Minister Endy Croes a 
trece dilanti e historia di Aruba durante su disertacion. Manera 
ta conoci, Gobierno di Aruba a acerca Hulanda un biaha mas 
cu e solicitud pa refinancia e debe di Aruba, mirando cu Aruba 
no tin placa pa paga e debe bek. Hulanda a aproba e solicitud 
di Gobierno di Aruba y ofrece dos condicion: refinancia na 
interes di mercado cu 6-8% of refinancia na interes mas abou 
di 3.2%, pero entregando un parti di e autonomia financiero di 
Aruba den man di Reino Hulandes. 


Mayoria di e miembronan di Parlamento di Aruba a indica di no 
ta na fabor di esaki y kier pa Gobierno di Aruba sigui negocia 
cu Hulanda pa yega na un miho solucion. Minister Endy Croes 
a expresa cu no por keda cu wowo cera mas y entrega tur cos 


/ 


den man di Hulanda. Ta importante pa esnan cu no a pasa 
e lucha aki, corda kico nos antepasadonan a haci pa logra 
haya autonomia di Pais Aruba. Desde cu Aruba a haya Status 
Aparte, nos por a haci nos propio decisionnan. Pais Aruba no 
lo a desaroya di e forma aki si no ta pa e Status Aparte. Mester 
corda cu e lucha cu a wordo hiba pa logra esaki ta basa riba 
sanger, sudor y lagrima. 


Awendia tin un grupo di hoben di e oposicion cu no a pasa den 
e lucha aki y ta influencia otro hobennan pa vota pro e RAft, 
cual ta nifica cu Aruba mester entrega un parti di su autonomia 
na Reino Hulandes. A pesar di e mal maneho di AVP, den 37 
aña largo cu Aruba a presta placa, nunca Aruba a cay den 
default. Pues, esaki mester ta un señal pa Hulanda cu nos por 
presta di nan tambe sin necesidad di RAft. 

Minister Endy Croes: 


Minister Endy Croes ta bishita Compleho Deportivo Guillermo 
Prospero Trinidad na Dakota regularmente pa monitorea e 
avansenan di proyecto di renobacion di e stadion. Diahuebs 
ultimo, mandatario di Deporte a bishita Guillermo Prospero 
Trinidad, unda a combersa cu representantenan di Bohama 
Aruba N.V. cu ta encarga cu reconstruccion di e veld y ingeniero 
Sr. Daniel Santos di T3 Global Projects cu ta instalando e 
yerba artificial. T3 Global Projects ta un compania cu ta instala 
centenares di veld rond di mundo. 


E marca di e yerba artificial ta AstroTurf cu ta reconoci rond 
mundo. Ta calcula cu pa dia 14 di september, e proyecto di yerba 
artificial lo ta finalisa. E siman despues lo haya e certificacion 
di FIFA cu e veld ta aproba pa weganan internacional. Minister 
Endy Croes a indica cu den e siman di 20 di september e 
representantenan di CONCACAF lo ta presente pa mira e 
aprobacion aki. CONCACAF a bay di acuerdo pa dia 14 di 
october Aruba hunga su prome “home game” bek na cas. Lo 
uza parti pariba di e stadion. 


Minister Endy Croes a expresa cu e ta hopi contento y orguyoso 
pa esaki. Ingeniero Sr. Daniel Santos a agrega cu e yerba 
artificial ta cumpli cu tur rekisito y condicion cu FIFA ta exigi. 
E ta un yerba certifica pa ricibi e certificacion di FIFA, unda 
cu e veld por wordo uza pa weganan internacional. E yerba 
artificial ta di calidad y duradero. Finalisando, Minister Endy 
Croes ta gradici tur stakeholder y contratista internacional y 
local cu ta trahando cu alma y curpa pa Aruba tin un stadion na 
e standardnan internacional pa e disciplina di futbol y atletismo. 

TA GRADICI AHATA PA SU CONFIANSA Y 


COLABORACION CU ENSEÑANSA PA EMPLEO 


E siman aki, Enseñansa pa Empleo (EPE) 
a ricibi un donacion grandi di material di 
parti di AHATA pa uzo den e curso di Waiter 
cu EPE ta ofrece na nos comunidad. 
Ensefiansa pa Empleo ta den 
combersacion continuo cu mercado 
laboral, especialmente cu e sector di 
Hospitalidad pa identifica oportunidad 
di colaboracion pa cu preparacion y 
capacitacion di futuro empleadonan y di 
cada persona cu ta desea di desoraya su 
mes. 


EPE ta trahando duro pa eleva calidad 
di su cursonan cu mester cumpli cu e 
exigencianan di mercado. Tabata durante 
un di e reunionnan aki cuPresidente & 
CEO di AHATA, sra. Tisa Lasorte, cu 
EPE a trece padilanti cu e curso di waiter 
ta haci falta di material pa drecha mesa 
y pa duna entrenamento di servicio di 
waiter y waitress. Programa Manager di 
Hospitalidad Sr. Francis Trimon, hunto 
cu kwartiermaker sra. Sabine de Groot, a 
haci un inventario di tur e materialnan cu lo 
mester, na unda AHATA sin duda mesora 
a ofrece pa yuda Enseñansa pa Empleo. 
Sra. Tisa LaSorte a haci entrega e donacion 
amplio personalmente, pa reemplasa e 
material cu tabata wordo uza pa e ultimo F 
decada. Sra. Lasorte a indica cu “Tabata £ 
un placer pa entrega e materialnan na 
EPE y cumpli cu un colaboracion productivo cu profesionalnan 
dedica den enseñansa. AHATA y EPE tin e vision comun cu 
cada persona cu ta siña con pa duna servicio di calidad y cu 
orguyo, ta yuda Aruba su turismo bai dilanti.” Tambe AHATA 
a confirma cu AHATA lo sigui su colaboracion cu EPE pa 
beneficia e programa cu ta dedica na ofrece cursonan basa 
riba necesidad di mercado laboral, na nivel alcansabel pa tur 
hende. 


(EPE) ta gradici AHATA den persona di sra. Tisa Lasorte pa 
nan interes den yuda nos futuro empleadonan den HORECA 
atrabes di e cursonan di calidad y na prijs socialisa cu EPE ta 
brinda na tur hende cu ta desea di (re)capacita su mes pa por 
haya un miho trabou. 


E colaboracion aki ta gran ehempel cu trahando hunto nos 
logra mas pa e meta comun cu ambos instancia tin. 


Diahuebs 24 Augustus 2023 


Departamento di Impuesto: 


SESION INFORMATIVO TOCANTE BBO NA FRONTERA 
AUGUSTUS 2023 


Siman pasa hunto Departamento di Impuesto hunto cu 
Departamento di Aduana a tene 2 sesion informativo tocante e 
sistema di cobransa di BBO na frontera. 

Departamento di Impuesto a duna un splicacion di e ley di BBO 
y e declaracion di BBO. Alabes a duna un demostracion di con 
ta yena e declaracion di BBO. 


Di su banda Departamento di Aduana a duna un splicacion di 
e ley di aduana y e declaracion di aduana. Alabes a duna un 
splicacion di e simplificacion di e tarifanan di invoerrechten. 


Comerciantenan presente a haya informacion valioso y 
contesta riba nan preguntanan. Awor e comerciantenan aki ta 
ekipa cu bon conocemento y sa con pa atende cu e sistema di 
cobransa di BBO na frontera. 


E team di Departamento di Impuesto y Departamento di 
Aduana, ta gradici e comerciantenan pa nan presencia na e 
sesionnan informativo aki. 


DEPARTAMENTO DI IMPUESTO A REGISTRA 519 MIYON 
FLORIN NA ENTRADA DESTINA PA OTRO INSTANCIANAN DI 


GOBIERNO DEN E PROME MITA DI AÑA 2023 
Ta trata di entrada destina pa ATA, TPEF, AZV, SVB, DIMAS y DIP 


Departamento di Impuesto ta un departamento di gobierno 
cu tin e tarea pa garantisa entrada di impuesto y pa facilita 
e contribuyente pa por cumpli cu su debernan fiscal. E ta un 
tarea cu un responsabilidad grandi pa cu presupuesto di Pais 
Aruba y e presupuestonan di otro instancianan di gobierno. 


Entrada compara cu aña 2022 

Den e prome mita di aña (januari te cujuni) 2023, Departamento 
di Impuesto a registra un total di 519 miyon florin na entrada di 
toeristenheffing, primanan di AOV/AWW y AZV, erfpachtscanon 
y entrada pa gasto di permiso di DIMAS, cualnan ta destina 
pa instancianan manera ATA, TPEF, SVB, AZV, DIP y DIMAS. 
Den e mesun periodo na aña 2022, e entrada total a suma 469 
miyon florin. Pues un aumento di 11%. 

Aki ta sigui un bista di e cifranan: 


(A haci e sumanan cera) 


Entrada 2023 
januari - juni 


Entrada 2022 
januari - juni 


Erfpachtsrecht 16 miyon 15 miyon 


Retributies DIMAS 0.3 miyon 0.4 miyon 


Leges DIMAS 3 miyon 1 miyon 


Primanan di SVB 172 miyon 159 miyon 


Primanan di AZV 141 miyon 132 miyon 


BAZV 127 miyon 109 miyon 


Toeristenheffing ATA 58 miyon 51 miyon 


Toeristenheffing TPEF 2 miyon 2 miyon 


Total 519 miyon 469 miyon 


FACTORNAN CU TA HUNGA UN ROL IMPORTANTE 


E entradanan menciona ta depende grandemente riba e 
desaroyo economico di Aruba. E efectonan di e recuperacion 
di turismo y e economia ta claramente visibel na e cifranan. Un 
factor importante ta tambe e trabounan cu Departamento di 
Impuesto ta haciendo riba tereno di compliance y e cambionan 
fiscal cu a tuma lugar entrante 1 di januari 2023. 


Henter e staf y personal di e departamento ta haciendo 
nan maximo esfuerso pa facilita e contribuyentenan pa 
nan por cumpli cu nan debernan fiscal. E meta final ta pa e 
contribuyentenan ta consciente di nan responsabilidad di 
entrega nan declaracion fiscal y paga nan impuesto na tempo 
evitando asina costonan adicional di boet of interes. 


Como cuidadano di Aruba nos tin e deber pa cumpli cu nos 
responsabilidad di declara y paga nos impuestonan na tempo 
cu ta na bienestar di nos mes y di nos pais. Di e forma aki 
otro instancianan manera SVB por cumpli cu entre otro pago di 
pensioen di biehes y pensioen di huerfano, AZV por sigui cubri 
nos gastonan medico, ATA por sigui mercadea e producto 
Aruba internacionalmente, TPEF por sigui engrandece/ 
embeyece e producto Aruba localmente, paso finalmente 
cumpli cu impuesto ta cumpli cu nos Pais! 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


2023 ANA DI UNION Y POSITIVISMO! 


